
STUDIU 
PRIVIND IMUNITATEA DE TRAGERE LA RĂSPUNDERE PENALĂ ŞI CONTRAVENŢIONALĂ A JUDECĂTORILOR
CHIŞINĂU, 2007
Prezentul studiu este elaborat de către experţii angajaţi de Centrul  pentru Analiza şi Prevenirea Corupţiei, organizaţie membru al Alianţei Anticorupţie cu suportul financiar al Fundaţiei EURASIA Moldova din sursele oferite de  către Agenţia Statelor Unite pentru Dezvoltare Internaţională (USAID) şi Agenţiei Suedeze pentru Dezvoltare şi Cooperare Internaţională (Asdi/Sida).

Preambul

Acest studiu a fost realizat de către experţii angajaţi de Centru pentru Analiza şi Prevenirea Corupţiei (CAPC), organizaţie membru al Alianţei Anticorupţie cu suportul financiar acordat de către Fundaţia Eurasia, Reprezentanţa din Moldova din sursele oferite de  către Agenţia Statelor Unite pentru Dezvoltare Internaţională (USAID) şi Agenţiei Suedeze pentru Dezvoltare şi Cooperare Internaţională (Asdi/Sida). Studiul a fost realizat în cadrul programelor Fundaţiei Eurasia „Prevenirea Corupţiei pentru o Buna Guvernare”, şi „Suport Instituţional pentru Alianţa Anticorupţie”. Opiniile exprimate în cadrul prezentului studiu aparţin autorilor şi  pot să nu coincidă în mod neapărat cu punctul de vedere al donatorilor.
Alianţa Anticorupţie

Alianţa Anticorupţie care este o uniune benevola de organizaţii neguvernamentale din Republica Moldova al cărei misiune este de a consolida acţiunile societăţii civile îndreptate spre diminuarea fenomenului corupţiei în societate, precum şi asigurarea transparenţei activităţilor instituţiilor publice. În prezent Alianţa numără 32 membri – organizaţii neguvernamentale. Pentru mai multă informaţie vizitaţi: www.alianta.md 

Misiunea Alianţei este de a întări activităţile reprezentanţilor societăţii civile ce ţin să diminueze fenomenul corupţiei în societate, precum şi să asigure o transparenţă mai bună a activităţilor instituţiilor publice. Alianţa va efectua astfel de activităţi ca: cooperarea pentru îmbunătăţirea cadrelor legislative şi normative ce ar facilita prevenirea şi lupta cu corupţia; ajustarea cadrului legislativ naţional la standardele internaţionale; îmbunătăţirea cadrului instituţional naţional în domeniul prevenirii şi luptei cu corupţia; diminuarea toleranţei publice a corupţiei. Fundaţia Eurasia a fost selectată de către Alianţă pentru a găzdui Secretariatul său.

Centru pentru Analiza şi Prevenirea Corupţiei (CAPC)
Centrul de Analiza si Prevenire a Coruptiei (CAPC) este o organizatie obsteasca benevola, republicana, nonprofit, neguvernamentala, apolitica, care a fost creata în 2000.

Scopurile statutare ale CAPC sînt:

· Contribuirea la reducerea nivelului coruptiei în tara pîna la un nivel, care nu ar afecta drepturile si libertatile cetatenilor. 

· Ridicarea nivelului constientizarii pericolului pe care-l prezinta fenomenul coruptiei pentru stat. 

· Studierea nivelului patrunderii coruptiei în societate si stat. 

· Determinarea sferelor care au fost în cea mai mare masura afectate de coruptie. 

· Considerînd ca coruptia are loc acolo unde nu exista transparenta, ridicarea nivelului transparentei în activitatea institutiilor statale si celor politice. 

· Considerînd ca organele unui stat democratic îsi desfasoara activitatea pe contul si în interesul societatii, stabilirea unui control obstesc al societatii asupra activitatii organelor statului. 

Fundaţia Eurasia Reprezentanţa din Moldova

Fundaţia Eurasia este o organizaţie non-profit administrată privat şi susţinuta de către Guvernul Statelor Unite, precum şi de alţi donatori publici şi privaţi. Începând cu 1992, Fundaţia Eurasia a investit mai mult de 335 milioane dolari american, prin intermediul a mai mult de 7,700 de granturi şi proiecte de asistenta tehnica în Armenia, Azerbajan, Belarus, Georgia, Kazahstan, Republica Kirghiza, Republica Moldova, Rusia, Tajikistan, Turkmenistan, Ucraina şi Uzbekistan.

Pentru a susţine participarea cetăţenilor la procesele de guvernare şi reformare din Republica Moldova, Fundaţia Eurasia (FE) sporeşte angajamentul public în cele mai importante aspecte ale dezvoltării. In Moldova, FE oferă asistenţă prin intermediul alocării de fonduri (granturi) şi asistenţei tehnice privitor la metodele de participare ale cetăţenilor, oferind oportunităţi de instruire, comunicare şi cooperare, susţinând agenţii guvernamentale, organizaţi ale societăţii civile şi mass-media. Începând cu 1993, Fundaţia Eurasia a investit mai mult de 4 milioane dolari americani în dezvoltarea sectorului privat, politicilor publice şi societăţii civile din Republica Moldova. Pentru mai multă informaţie vizitaţi: www.eurasia.md
Introducere

Justiţia este piatra de temelie într-o societate democratică, principala misiune a căreia este de a asigura respectarea legalităţii. Pentru ca justiţia să-şi realizeze această misiune este nevoie de încrederea societăţii în justiţie. Din această perspectivă, cetăţenii aşteaptă ca judecătorii să-şi desfăşoare activitatea de judecată în mod cinstit, corect şi imparţial. O societate care are încredere în sistemul său judiciar, în eficacitatea normei şi în aplicarea principiului conform căruia toţi sunt egali în faţa legii este o societate puternică şi prosperă.

În pofida unor măsuri întreprinse pentru reformarea şi consolidarea capacităţilor autorităţii judecătoreşti, justiţia în Republica Moldova nu se bucură de încrederea cuvenită şi există aparenţe de corupţie. Aceste aparenţe au fost remarcate în  recomandările şi poziţiile exprimate de organismele internaţionale (Consiliul Europei, Comisia Europeană, OSCE), de Curtea Europeană a Drepturilor Omului, de studii şi cercetări efectuate de diverse instituţii naţionale şi internaţionale independente
. Existenţa unor probleme serioase la capitolul administrării şi exercitării justiţiei este susţinută şi în luările de poziţie ale principalilor actori ai scenei politice şi ale reprezentanţilor autorităţilor publice (Parlament, Preşedinţie, Guvern, Ministerul Justiţiei, Consiliul Superior la Magistraturii, Curtea Supremă de Justiţie, Centrul pentru Drepturile Omului etc.)
, această chestiune fiind una dintre puţinele asupra cărora reprezentanţii tuturor formaţiunilor politice sunt de acord.
Sondajele de opinie atestă o încredere redusă a populaţiei în justiţie (doar aproximativ 30 la sută ar avea încredere), iar cetăţenii consideră justiţia afectată de corupţie (circa 60 la sută de respondenţi)
.  
În primăvara anului 2007 în Parlament au fost prezentate 2 proiecte de legi, de către MJ şi CCCEC, privind modificarea unor acte legislative, prin care s-a propus excluderea acordului CSM, a Preşedintelui sau, după caz, a Parlamentului pentru pornirea urmăririi penale împotriva judecătorilo
. Scopul declarat al acestor proiecte este de a simplifica procedura de pornire a urmăririi penale şi de tragere la răspundere penală şi contravenţională a judecătorilor. Conform proiectului prezentat de MJ, urmărirea penală împotriva judecătorului urmează a fi pornită de către Procurorul General cu informarea CSM, a Preşedintelui sau, după caz, a Parlamentului, iar propunerile  CCCEC au fost similare. Scopul acestor modificări este de a simplifica procedura de urmărire penală a judecătorilor în cazurile de corupţie.
În cadrul şedinţei Comisiei juridice pentru numiri şi imunităţi din 20 iunie 2007, (la lucrările căreia au fost invitaţi reprezentanţii CSM şi ai societăţii civile) majoritatea participanţilor la şedinţă au notat că nu există un concept clar definit a modificărilor propuse şi o informaţie suficientă, care ar permite să se constate efectele modificărilor preconizate. Argumentele pro şi contra se bazează în mare parte pe supoziţii, generalităţi şi anumite opinii subiective, fără cercetări ştiinţifico-metodice adecvate. La finele acestei şedinţe, comisia a solicitat CSM prezentarea unei informaţii privind numărul de solicitări privind pornirea urmăririi penale împotriva judecătorilor şi rezultatele examinării acestor solicitări, iar  reprezentanţii societăţii civile şi-au exprimat disponibilitatea în vederea prezentării unui studiu cu privire la imunităţile de jurisdicţie penală şi contravenţională a judecătorilor.
Prezentul Studiu a fost realizat de către Alianţa Anticorupţie, prin intermediul unui grup de experţi  şi are drept obiectiv  studierea: 
· situaţiei legislative şi instituţionale în domeniul pornirii urmăririi penale şi tragerii la răspundere penală şi contravenţională a judecătorilor în Republica Moldova (capitolul II), 

· documentelor şi standardelor internaţionale referitoare la garanţiile care trebuie acordate judecătorilor la pornirea urmăririi penale, a legislaţiei altor state în domeniul pornirii urmăririi penale împotriva judecătorilor (capitolul III);
· rezultatelor sondajului desfăşurat pe focus-grupuri privind oportunitatea modificării garanţiilor actuale ale inviolabilităţii judecătorilor (capitolul IV). 
II.   IMUNITATEA JUDECĂTORILOR DE TRAGERE LA RĂSPUNDERE PENALĂ ŞI CONTRAVENŢIONALĂ ÎN REPUBLICA MOLDOVA
II.1.Cadrul normativ

Statutul judecătorului în Republica Moldova este stabilit în: Capitolul IX din Constituţia Republicii Moldova, Legea nr. 514-XIII din 6 iulie 1995 privind organizarea judecătorească; Legea nr. 544-XIII din 20 iulie 1995  cu privire la statutul judecătorului, Legea nr. 789-XIII din 26 martie 1996 cu privire la Curtea Supremă de Justiţie, Legea nr. 947-XIII din 19 iulie 1996 cu privire la Consiliul Superior al Magistraturii, Legea nr. 949-XIII din 19 iulie 1996 cu privire la Colegiul de calificare şi atestarea judecătorilor, Legea nr. 950-XIII din 19 iulie 1996 cu privire la Colegiul disciplinar şi la răspunderea disciplinară a judecătorilor
, etc. 
Potrivit articolului 116 din Constituţia Republicii Moldova, „judecătorii ...  sînt independenţi, imparţiali şi inamovibili, potrivit legii”. 

În temeiul prevederilor constituţionale citate mai sus, cadrul legislativ a incorporat şi dezvoltat aceste principii fundamentale. Astfel, capitolul V al Legii 544/1995 reglementează în mod expres garanţiile de independenţă, inamovibilitatea, inviolabilitatea judecătorilor. Potrivit articolului 17 din Legea 544/1995, independenţa judecătorului este asigurată prin: 

a) procedura de înfăptuire a justiţiei;

b) procedeul de numire, suspendare, demisie şi eliberare din funcţie;

c) declararea inviolabilităţii lui;

d) secretul deliberării şi interzicerea de a cere divulgarea lui;

e) stabilirea răspunderii pentru lipsa de stimă faţă de judecată, judecători şi pentru imixtiune în judecare cauzei;

f) alocarea resurselor adecvate pentru funcţionarea sistemului judiciar, crearea de condiţii organizatorice şi tehnice favorabile activităţii instanţelor judecătoreşti;

g) asigurarea materială şi socială a judecătorului;

h) alte măsuri, prevăzute de lege.  

Din perspectiva prezentului Studiu, vom examina evoluţia legislativă a instituţiei inviolabilităţii judecătorului, reglementată de articolul 19 al Legii 544/1995. Redacţia iniţială a acestui articol se referea la un spectru larg de garanţii ale inviolabilităţii judecătorilor, cum ar fi: 

· obligativitatea acordului Consiliului Superior al Magistraturi şi al Preşedintelui Republicii Moldova, sau, după caz, al Parlamentului pentru intentarea dosarului penal;

· judecătorul  nu putea fi reţinut, supus aducerii silite, arestat sau  tras  la  răspundere penală fără acordul Consiliului Superior al Magistraturii  şi al Preşedintelui Republicii Moldova sau, după caz,  al Parlamentului;

· judecătorul  reţinut în cazul în care era  bănuit  că  a săvîrşit  o   infracţiune  urma   să  fie   eliberat  imediat  după identificare;

· pătrunderea  în   locuinţa  sau  în  localul  de  serviciu   al judecătorului,  în  vehiculul  lui  personal  sau cel folosit de el, efectuarea la  faţa locului a controlului, percheziţiei sau  ridicării, ascultarea convorbirilor telefonice,  percheziţia lui  corporală, precum şi   controlarea  şi   ridicarea   corespondenţei,  a  bunurilor  şi  a documentelor  ce-i aparţin,  erau permise doar prin sancţiunea Procurorului General,  în  cazul  intentării  unui  dosar penal, sau prin hotărîre  a instanţei  de judecată.

· judecătorul  nu  putea  fi tras  la  răspundere  administrativă,  cercetat,  reţinut  sau  arestat  pentru  săvîrşirea de contravenţie administrativă, iar judecătorul reţinut urma să fie eliberat imediat după identificarea sa.

De la adoptare şi pînă în prezent, articolul 19 al Legii 544/1995 a fost  modificat de 4 ori prin legile 1027/1996; 373/2001; 191/2003 şi 247/2006.
  Astfel, dacă alineatele (1), (2) şi (3) din articolul 19 nu au fost supuse unor modificări sau completări, atunci alineatele (4), (5), (6), (7) şi (8) au fost supuse intervenţiilor legislative frecvente. 
Conform redacţiei în vigoare a articolului 19 din Legea 544/1995 inviolabilitatea judecătorului este garantată prin:

· urmărirea penală împotriva judecătorului poate fi pornită doar de Procurorul General, cu acordul Consiliului Superior al Magistraturii şi al Preşedintelui Republicii Moldova sau, după caz, al Parlamentului, în condiţiile Codului de procedură penală. 

· judecătorul nu poate fi reţinut, supus aducerii silite, arestat, percheziţionat, cu excepţia cazurilor de infracţiune flagrantă, sau tras la răspundere penală fără acordul Consiliului Superior al Magistraturii şi al Preşedintelui Republicii Moldova sau, după caz, al Parlamentului.

· judecătorul poate fi supus sancţiunilor administrative numai de către instanţa de judecată, cu acordul Consiliului Superior al Magistraturii. Judecătorul reţinut în cazul în care este bănuit că a săvîrşit o contravenţie administrativă urmează a fi eliberat imediat după identificare.


În aspect evolutiv se atestă o restrîngere a inviolabilităţii judecătorului din procedura specială fiind excluse: 
· pătrunderea în locuinţă sau localul de serviciu al judecătorului, în vehiculul lui personal sau în cel folosit de el;  

· efectuarea la faţa locului a controlului, ridicării; 

· ascultarea convorbirilor telefonice;

· controlarea şi ridicarea corespondenţei, a bunurilor şi a documentelor ce-i aparţin.
Toate aceste acţiuni sînt supuse procedurii penale generale în conformitate cu prevederile Codului de procedură penală
.
Modul de asigurare a inviolabilităţii judecătorului este reglementat de articolul 23 din Legea cu privire la Consiliul Superior al Magistraturii. Astfel, „(1) În cazul examinării propunerii Procurorului General de a se intenta dosar penal împotriva judecătorului, de a fi tras la răspundere penală, de a fi reţinut, arestat şi adus forţat, CSM va adopta, în temeiul principiului inviolabilităţii judecătorului, o hotărîre prin care: va da acordul sau va refuza acceptul. (2) La examinarea problemelor indicate la alin. (1) Procurorul general nu poate participa la deliberare”. 

II. 2 Cadrul instituţional 
Evoluţia cadrului legislativ privind imunitatea judecătorului denotă, că articolul 19 din Legea  cu privire la statutul  judecătorului, nu comportă în sine un drept absolut al judecătorului. De altfel, articolul 19, fiind întitulat “Inviolabilitatea judecătorului” prevede în alin. (1) că personalitatea judecătorului este inviolabilă, iar alineatele (2) şi (3) redau aspectul material al inviolabilităţii. La rîndul său, alineatele (3), (4) şi (5) ale aceluiaşi articol prevăd procedura de pornire a urmăririi penale, de aplicare a unor măsuri procesuale de constrîngere, procedeele probatorii, modul de tragere la răspundere penală şi contravenţională. 
Legislatorul a reglementat procedura de ridicare a inviolabilităţii judecătorului şi a  instituit organele de competenţa cărora ţine stabilirea „existenţei” sau „inexistenţei” temeiurilor de pornire a urmăririi penale sau contravenţionale împotriva judecătorului. 
Următoarele instituţii sînt implicate în procesul de pornire a urmăririi penale împotriva judecătorului:
· Procurorul General;

· Consiliul Superior al Magistraturii;

· Preşedintele Republicii Moldova;

· Parlamentul Republicii Moldova (doar în cazul solicitării pornirii urmăririi penale împotriva judecătorilor Curţii Supreme de Justiţie).
Aplicarea măsurilor reţinerii, aducerii silite, arestului, efectuarea percheziţiei, precum şi tragerea la răspundere penală urmează a fi efectuate cu acordul aceloraşi organe, cu excepţia cazurilor de infracţiune flagrantă. 
Astfel, dacă Procurorul General deţine informaţii despre săvîrşirea unei infracţiuni de către un judecător, el se adresează CSM pentru obţinerea acordului de pornire a urmăririi penale. De asemenea, este necesară obţinerea acordului şi a Preşedintelui Republicii Moldova sau, în cazul judecătorilor CSJ, a Parlamentului Republicii Moldova. 
Legislaţia Republicii Moldova nu descrie o succesiune clară a acţiunilor Procurorului General în obţinerea acordului de pornire a urmăririi penale, precum şi a procedurii aplicabile, ceea ce provoacă un şir de întrebări de principiu: 
-  iniţial este necesară sesizarea CSM sau a Preşedintelui (Parlamentului)?
- care este termenul de examinare a sesizării Procurorului General de către CSM, Preşedinte sau Parlament?

- ce se întîmplă cu sesizarea Procurorului General, în cazul în care Parlamentul se află în vacanţă parlamentară?

- care este modul de examinare a sesizării Procurorului General de către fiecare actor implicat în aceste proceduri? 
- ce se întîmplă dacă Preşedintele (Parlamentul) dă acordul pentru pornirea urmării penale, iar CSM refuză şi viceversa? 
- care este procedură ulterioară după obţinerea acordului? etc.

Toate aceste lacune lasă un spaţiu larg de interpretare pentru cei care apelează la instrumentele legale descrise şi, prin urmare, nu este clară logica tuturor modificărilor operate la articolul 19 din Legea 544/1995, odată ce aceste modificări nu oferă o suficientă detaliere a procedurii. De remarcat că alte prevederi legislative care să detalieze procedura generală stabilită de Legea 544/1995 nu există.  
Potrivit declaraţiilor unui membru al CSM, făcute la 19 noiembrie 2007 în cadrul unei conferinţe, în perioada anilor 2002 – 2007 Procurorului General a depus la CSM 18 sesizări privind obţinerea acordului de pornire a urmăririi penale împotriva judecătorilor. Acestea se distribuie în felul următor:
Tabelul nr.1. Sinteza adresărilor Procurorului general la CSM şi rezultatele examinării acestora.

	Nr.
	Anul
	Numărul de sesizări a Procurorului General
	Rezultatul examinării de către CSM


	
	
	
	Acceptat
	Refuzat şi intentat procedura disciplinară
	Refuzat 

	1.
	2002
	5
	5
	-
	-

	2.
	2003
	1
	-
	-
	1

	3.
	2004
	4
	4
	-
	-

	4.
	2005
	4
	2
	1
	1


	5.
	2006
	3
	1
	2
	-

	6.
	2007
	1
	1
	-
	-


Din cele 18 (100%) cazuri de adresare a Procurorului General la CSM pentru pornirea urmăririi penale, CSM şi-a dat acordul în 13 cazuri, ceea ce constituie 72,2 % din numărul total. În 3 cazuri (ceea ce constituie 16% din numărul total al sesizărilor) sesizările au fost respinse cu intentarea procedurilor disciplinare, în condiţiile articolului 21 din Legea 544/1995.  Într-un caz, Procurorul General a renunţat la sesizare.   
Prin urmare, nu se poate afirma cu certitudine că obţinerea acordului CSM ar reprezenta cel mai mare impediment pentru tragerea judecătorilor la răspundere penală şi contravenţională. 

Numărul abaterilor disciplinare prevăzute de articolul 22 al Legii 544/1995 este destul de impunător (16 categorii), iar sancţiunile disciplinare aplicabile sînt suficient de dure (avertisment, mustrare, mustrare aspră, retrogradarea din funcţie etc.), inclusiv pînă la eliberarea din funcţie a judecătorului (articolul 23 din Legea 544/1995). Examinarea cauzelor disciplinare ţine de competenţa Colegiului disciplinar al CSM care şi aplică sancţiunile disciplinare respective cu excepţia sancţiunii de eliberare din funcţie a judecătorilor. Propunerea de eliberare a judecătorului din funcţie este prezentată CSM pentru examinare şi în cazul acceptării propunerii Colegiului disciplinar, CSM face propunerile respective pentru Preşedintele Republicii Moldova sau, după caz, pentru Parlamentul Republicii Moldova. 

De la 1 ianuarie 2008 în cadrul CSM va fi instituită inspecţia judiciară. Astfel, potrivit Legii pentru modificarea şi completarea Legii cu privire la Consiliul Superior al Magistraturii, nr.185-XV din 26.07.2007
, printre competenţele inspecţiei judiciare se numără şi „verificarea demersurilor Procurorului General care au ca obiect acordul Consiliului Superior al Magistraturii pentru pornirea urmăririi penale, înfăptuirea actelor de procedură care, conform legii, necesită acordul consiliului, inclusiv aplicarea reţinerii, supunerea la aducerea silită, percheziţionarea sau aplicarea arestului preventiv, precum şi demersurile privind darea acordului pentru tragerea la răspundere penală sau contravenţională”.  

Considerăm că, odată pusă în aplicare, această lege va intra în conflict cu propunerile de modificare a inviolabilităţii judecătorului promovate prin Proiectele de legi 1719 şi 1642. 

Curtea Constituţională şi-a expus anterior opinia asupra problemei statutului şi independenţei judecătorilor, cea mai relevantă în domeniu fiind Hotărîrea nr.19 din 29.04.99 privind controlul constituţionalităţii prevederilor art.2 alin.(2) şi art. 52 din Legea bugetului pe anul 1999. În partea constatatoare a acestei hotărîri, Curtea Constituţională consideră că „este absolut inadmisibil de a diminua protecţia juridică  a statutului judecătorului, consfinţit în Legea cu privire  la statutul  judecătorului,  în procesul adoptării unor legi noi şi altor acte juridice normative”. În acelaşi text, se mai menţionează că Curtea Constituţională, ca unica autoritate de jurisdicţie constituţională  în  Republica Moldova „este independentă faţă de  orice altă  autoritate  publică  şi se supune numai  Constituţiei... Principala particularitate a jurisdicţiei   constituţionale şi deosebirea principială a Curţii Constituţionale de instanţele judecătoreşti  de  jurisdicţie  generală constă în faptul că, potrivit Constituţiei, Curtea nu face parte din sistemul judecătoresc, nu este un organ al justiţiei sau o parte componentă a autorităţii judecătoreşti”.
III. IMUNITATEA JUDECĂTORILOR – ABORDARE LA NIVEL INTERNAŢIONAL/PRACTICA LEGISLATIVĂ A ALTOR STATE
III.1 Reglementări internaţionale cu privire la anchetarea penală a judecătorilor

Independenţa judecătorească este o condiţie obligatorie pentru existenţa statului de drept şi garanţia fundamentală a unui proces echitabil. Această independenţă urmează a fi asigurată de stat (p. 1, Principiile de bază ale ONU cu privire la independenţa justiţiei, aprobate de Adunarea Generală a ONU la 29 noiembrie 1985). Nivelul garanţiilor care ar asigura independenţa poate varia de la un stat la altul, în dependenţă de nivelul democraţiei din fiecare stat. Cu cît nivelul de democraţie a unui stat este considerat mai redus, cu atît garanţiile de independenţă aplicate în acest stat trebuie să fie mai înalte.
Instituirea unor proceduri speciale pentru anchetarea judecătorilor poate fi privită ca o garanţie pentru asigurarea independenţei judecătoreşti. Este pe larg acceptată opinia potrivit căreia anchetarea judecătorilor ar trebui să fie supusă unor formalităţi mai sporite. 
Astfel, judecătorii nu trebuie să fie anchetaţi, decât cu autorizarea unei autorităţi judiciare competente (p. 20, Proiectul Declaraţiei Universale cu privire la Independenţa Justiţiei, aprobate prin Rezoluţia nr. 1989/32 a Comisiei ONU pentru Drepturile Omului). 
Prin autoritatea judiciară competentă, în cazul Republicii Moldova, putem înţelege o instanţă de judecată sau Consiliul Superior al Magistraturii. Totuşi, judecătorii care au făcut uz arbitrar de atribuţiile sale urmează a fi atraşi la răspundere şi, pe teritoriile Statelor Membre ale Consiliului Europei, nici o imunitate de urmărire penală nu poate fi invocată în acest sens (Avizul nr. 3 al Consiliului Consultativ al Judecătorilor Europeni). Cu alte cuvinte, formalităţile sporite instituite în calea anchetării judecătorilor nu trebuie să reprezinte o barieră de nedepăşit. Scopul autorizării prealabile nu este de a împiedica anchetarea, ci de a exclude orice risc de hărţuire a judecătorului. 

Avizul citat al CCJE a fost însoţit şi de o anexă în care au fost reflectate răspunsurile unui şir de ţări la întrebări privind principiile şi procedurile care guvernează răspunderea penală, civilă şi disciplinară a judecătorilor. Un extras din anexa la avizul nr. 3 a CCJE este reprodus în anexa prezentului studiu. Întrucît Avizul CCJE  datează din anul 2002, nu este exclus că situaţia în unele ţări s-a modificat.

În mod normal, autorizarea anchetării este suficientă pentru toate celelalte măsuri ulterioare efectuate în cadrul anchetei. Prin urmare, nu există documente internaţionale care ar recomanda sau cere statelor ca măsurile procedurale, care au urmat după autorizarea anchetei în privinţa judecătorului, să fie autorizate suplimentar. 
În cadrul Consiliului Europei par să nu fie admise modificări ale legilor care ar reduce nivelul garanţiilor de independenţă a puterii judecătoreşti (p. 1.1, Carta Europeană cu privire la statutul judecătorului).

III.2 Rezultatele cercetării comparate a mecanismului de tragere la răspundere penală/contravenţională a judecătorilor

În scopul unei abordări diverse a problematicii prezentului studiu, am considerat necesar ca invocarea experienţei altor state să fie clasificată în dependenţă de spaţiul din care provin statele respective. Astfel, studiul comparat al legislaţiei altor state a fost divizat după cum urmează: ţări din spaţiul CSI (secţiunea III.2.1), ţări care au devenit recent membri ai Uniunii Europene (III.2.2) şi ţări din spaţiul Uniunii Europene – care sunt atribuite ţărilor „vechii democraţii” (III.3.3).
III.2.1. Prevederi legislative din spaţiul CSI

În cadrul acestei secţiuni este relatată experienţa legislativă a Federaţiei Ruse, a Republicii Belarusi, a Ucrainei şi a Georgiei. Doar 3 din aceste ţări sunt membri ai Consiliului Europei, iar 2 state din acest grup (Ucraina şi Georgia) au anunţat oficial intenţia de a se integra în Uniunea Europeană.  
FEDERAŢIA RUSĂ

„Articolul 16. Inviolabilitatea judecătorului
3. Procesul penal împotriva judecătorului poate fi pornit doar de către Procurorul General al Federaţiei Ruse sau persoana, care îndeplineşte atribuţiile acestuia, cu acordul colegiului de calificare a judecătorilor respectiv. 

4. Judecătorul nu poate fi supus răspunderii penale, arestat, supus aducerii silite, fără acordul colegiului de calificare a judecătorilor respectiv. Arestul judecătorului este admis cu sancţiunea Procurorului General al Federaţiei Ruse sau a persoanei care îndeplineşte atribuţiile acestuia fie prin decizia instanţei de judecată. 

5. Judecătorul nu poate fi reţinut nici într-un caz, precum şi supus aducerii silite în orice autoritate publică în cazurile privind contravenţiile administrative. Judecătorul reţinut ca fiind bănuit de săvîrşirea unei infracţiuni, reţinut sau supus aducerii silite în organele afacerilor interne, alt organ, potrivit procedurii în cazurile cu privire la contravenţiile administrative, după stabilirea identităţii urmează a fi eliberat neîntîrziat.” 
BELARUS

„Judecătorii sunt inamovibili pentru perioada exercitării atribuţiilor sale. 

Pornirea urmăririi penale împotriva judecătorului, asesorului popular, recunoaşterea lor în calitate de bănuiţi sau învinuiţi, precum şi aplicarea faţă de aceştia a măsurilor de constrîngere în formă de arest, sunt admise doar cu acordul persoanei cu funcţie de răspundere care i-a numit (ales) în această funcţie, a aprobat lista asesorilor populari.      

Nu se admite reţinerea, supunerea aducerii silite şi percheziţia personală a judecătorului. Judecătorul, asesorul popular nu pot fi supuşi răspunderii penale pentru opinia expusă sau decizia adoptată în procesul de înfăptuire a justiţiei, dacă printr-o hotărîre judecătorească definitivă nu va fi stabilită vinovăţia lor de săvîrşirea unei infracţiuni împotriva intereselor serviciului. 

Urmărirea penală împotriva judecătorului poate fi pornită doar de către Procurorul General al Belarus.”
UCRAINA

„Articolul 13. Inviolabilitatea judecătorilor 
1. Judecătorul este inviolabil. Inviolabilitatea judecătorului se extinde asupra locuinţei sale, încăperilor de serviciu, mijloacelor de transport şi telecomunicaţii, corespondenţei şi  actelor personale. 

2. Judecătorul nu poate fi reţinut sau arestat fără acordul Radei Supreme pînă la emiterea unei sentinţe de condamnare de către instanţa de judecată.” 

GEORGIA

„Articolul 52. Imunitatea judecătorească 

1. Judecătorul trebuie să beneficieze de imunitate. O acţiune penală poate fi pornită faţă de un judecător,  el/ea poate fi deţinut/ă sau arestat/ă,  maşina, locuinţa şi locul de serviciu pot fi percheziţionate numai cu acordul Preşedintelui Curţii Supreme a Georgiei sau, cînd e vorba de Preşedintele ori judecătorii Curţii Supreme, cu acordul Parlamentului Georgiei. Singura excepţie de la această regulă este atunci cînd un judecător este prins în flagrant delict şi  în acest caz Preşedintele Curţii Supreme a Georgiei ori, respectiv, Parlamentul trebuie să fie informat despre aceasta. Dacă Preşedintele Curţii Supreme sau Parlamentul refuză să-şi  dea consimţămîntul, judecătorul reţinut ori arestat trebuie eliberat  imediat.”    

Reieşind din cuprinsul prevederilor legale citate mai sus, se poate constata că legislaţia statelor din spaţiul CSI este orientată spre asigurarea unei protecţii sporite a inviolabilităţii judecătorilor, instituind în acest sens o serie de mecanisme şi proceduri intermediare aplicabile la pornirea urmăririi penale împotriva judecătorilor şi tragerea acestora la răspundere penală şi contravenţională. 

Trăsătura generală pentru ţările din acest bloc este faptul că faţă de un judecător nu poate fi pornită urmărirea penală, dacă nu există acordul unei instituţii intermediare (Colegiu de calificare – Rusia; Curtea Supremă de Justiţie şi Parlamentul – Georgia, Rada Supremă – Ucraina). 
III.2.2 Prevederi legislative din spaţiul ţărilor -  tineri membri ai UE

Secţiunea conţine referinţe la experienţa legislativă  a României, Bulgariei, Lituaniei şi Estoniei.
ROMÂNIA 

„(1) Judecătorii, procurorii si magistraţii-asistenţi pot fi percheziţionaţi, reţinuţi sau arestaţi preventiv numai cu încuviinţarea secţiilor Consiliului Superior al Magistraturii. 
(2) In caz de infracţiune flagranta, judecătorii, procurorii si magistraţii-asistenţi pot fi reţinuţi si supuşi percheziţiei potrivit legii, Consiliul Superior al Magistraturii fiind informat de îndată de organul care a dispus reţinerea sau percheziţia.” 
BULGARIA 

„Art. 134. - (1) În procesul exercitării funcţiilor lor în domeniul autorităţii judecătoreşti, răspunderea penală şi civilă a judecătorilor, procurorilor şi judecătorilor de instrucţie pentru acţiunile lor din oficiu şi pentru actele emise de ei, nu pot fi aplicată, cu excepţia unei crime premeditate de drept comun. 

(2) În cazurile prevăzute de alineatul (1), faţă de judecători, procurori şi judecătorii de instrucţie nu poate fi înaintă o acuzare fără o autorizare prealabilă a Consiliului Judiciar Superior. 

(3) Judecătorii, procurorii şi judecătorii de instrucţie nu pot fi arestaţi, cu excepţia unui delict grav şi autorizarea Consiliului Judiciar Superior. Autorizarea arestului nu este necesară în cazul unei crime grave.
(4) Pentru autorizarea prevăzută la alineatele (2) şi (3) este necesar un demers motivat din partea procurorului general sau din partea a cel puţin o cincime a membrilor Consiliului Judiciar Superior.” 

LITUANIA
 

„Articolul 47. Imunitatea judecătorului
1. Libertatea judecătorului nu poate fi constrînsă fără consimţămîntul Seimas, iar între sesiunile Seimas, - fără acordul Preşedintelui Ţării.                                                             

2.  Este interzis de a  interoga, a percheziţiona sau a confisca maşina personală ori de serviciu sau orice alt vehicul personal, de a percheziţiona corporal, de a verifica sau confisca bunurile personale sau documentele judecătorului, cu excepţia cazurilor prevăzute de lege

3. Dacă un judecător este suspectat sau acuzat de comiterea unei infracţiuni penale, mandatul său poate fi suspendat de către Seimas, iar între sesiunile Seimas, de către Presedintele Ţării. Împuternicirile judecătorului trebuie să fie suspendate pînă cînd sentinţa într-un proces penal intră în vigoare.

4. Faţă de judecători nu pot fi aplicate sancţiuni administrative. Dacă un judecător comite o contravenţie administrativă, această problema trebuie transmisă Comisiei Eticii şi Disciplinei Judiciare.

5. Un judecător reţinut fără orice act de identitate trebuie eliberat imediat după ce i s-a stabilit identitatea.”
ESTONIA

„§ 3. Principalele garanţii ale independenţei judecătorilor
(1)      Judecătorii sînt numiţi pe viaţă.

(2)       Judecătorii pot fi eliberaţi din funcţie numai prin o decizie a curţii.
(3     Pornirea urmării penale împotriva unui judecător al  judecătoriei de primă instanţă şi al curţii de apel  în timpul aflării în funcţie,  poate fi dispusă numai la cererea Curţii Supreme en banc cu consimţămîntul Preşedintelui Republicii.
(4)      Pornirea urmăririi penale împotriva unui judecător al Curţii Supreme, în timpul aflării lui  în funcţie, poate fi dispusă numai la propunerea Ministrului Justiţiei cu consimţămîntul majorităţii membrilor Riigikogu.”
În cadrul ţărilor-tineri membri ai Uniunii Europene se păstrează tendinţa de a oferi garanţii sporite judecătorilor pentru protejarea inviolabilităţii lor în cazul solicitărilor de pornire a urmăririi penale. Instituţiile „autorizatoare”, de asemenea, variază de la un stat la altul (în România – Consiliul Superior al Magistraturii (secţia judecători); în Bulgaria – Consiliul Judiciar Suprem; în Lituania – Seimas, iar în Estonia  - Preşedintele Ţării). În Lituania şi Estonia nu există instituţii analogice Consiliului Superior al Magistraturii – autoritate de autoadministrare judecătorească.

III.2.3. Prevederi legislative din spaţiul ţărilor atribuite ţărilor „vechii democraţii”
Această secţiune face referinţă la experienţa franceză, italiană şi spaniolă privind răspunderea penală a judecătorilor. Sistemul legal al acestor ţări nu stabileşte o procedură distinctă de pornire a urmăririi penale faţă de judecători, aceştia fiind traşi la răspundere penală conform procedurii generale. 
FRANŢA

Nu există prevederi legislative distincte privind răspunderea penală a magistraţilor (judecătorilor). În Franţa magistraţii răspund conform legii comune: în dreptul penal francez, judecătorul nu beneficiază de nici un privilegiu de  jurisdicţie şi nici de imunitate. Prin urmare, în Franţa judecătorii pot fi urmăriţi penal ca oricare cetăţean în temeiul principiului egalităţii tuturor în faţa legii penale. 

ITALIA 

Judecătorii, ca şi alţi funcţionari publici, pot fi acuzaţi de violarea normelor penale. Printr-o lege din 1998 (nr. 420) s-a adoptat un regulament privind competenţa teritorială pentru anchete şi procese penale în ceea ce priveşte judecătorii, prin care se reglementează că, nimerind în competenţa unei instituţii juridice ce se află în circumscripţia instanţei de judecată în care activează judecătorii, cauzele acestora vor fi transmise în competenţa unui tribunal de primă instanţă din circumscripţia curţii de apel din vecinătate. Totuşi, s-a inventat un mecanism prin care este asigurată nu numai claritatea în problemele juridice în ceea ce priveşte judecătorii, dar şi libertatea judecătorilor ce investighează cazurile în care sînt implicaţi colegii lor.

SPANIA
 

Ca şi în cazul Franţei, magistraţii spanioli răspund penal conform prevederilor legii comune, fără a beneficia de o procedură specială pentru pornirea urmăririi penale. 

Potrivit Legii spaniole privind autoritatea judecătorească:

„Articolul 16. 
1. Magistraţii răspund penal şi civil în toate cazurile şi în forma determinată de legislaţie, iar disciplinar, în conformitate cu prevederile prezentei legi”. 
Ţinînd cont de faptul că experienţa acestor state, invocată de Ministerul Justiţiei în sprijinul promovării Proiectului nr.1719 a fost preluată din opinia expertului italian (prezentată încă în 2002) la un alt proiect de lege (care a fost adoptat, iar opinia expertului la acel moment nu a fost luată în considerare), este necesar să reproducem opinia recentă a aceluiaşi expert pe marginea proiectului nr. 1719/2007 „Din păcate, nota menţionată mai sus nu citează în întregime afirmaţia mea, care se termina cu următoarea remarcă: “dar înţeleg foarte bine faptul că în societăţile în care respectul pentru judecători şi independenţa lor încă nu sînt atît de adînc înrădăcinate, ar putea fi preferabil de a proteja judecătorii şi prin aceste mijloace.”  De fapt, imunitatea sau inviolabilitatea judecătorilor este o trăsătură pe care o putem regăsi în aproape toate statele est-europene: de la Rusia la Ucraina, la Armenia, ca să dăm doar cîteva exemple. Şi nu este deloc întîmplător că un astfel de principiu caracterizează şi atît de multe democraţii “tinere”, în care principiul independenţei judiciare nu este încă bine stabilit şi unde toate deciziile importante privitor la “viaţa” judiciară, precum selectarea, transferurile, promovările, formarea continuă, cariera, eliberarea din funcţie şi răspunderea disciplinară nu sînt luate printr-o hotărîre finală şi obligatorie a unui organ independent care ar reprezenta judecătorii şi care ar fi ales de judecători în marea lui majoritate (după cum este indicat de Consiliul Europei în deja menţionata Cartă din 1998, precum şi de Consiliul Consultativ al Judecătorilor Europeni în mai toate opiniile sale).

IV. REZULTATELE SONDAJULUI_____________________________________________
IV.1 Metodologia de efectuare a sondajului

Chestionarea focus-grupurilor a demarat prin expedierea unei scrisori de informare în adresa CSM, Procurorului General şi a Preşedintelui Baroului Avocaţilor. 

Ulterior s-a procedat la elaborarea textelor chestionarelor pentru fiecare focus-grup în parte: judecători, procurori şi avocaţi. Modelele chestionarelor au fost transmise spre informare CSM, Procurorului General şi Preşedintelui Baroului Avocaţilor. Chestionarele au inclus cîte 12 întrebări pentru fiecare focus-grup: cîte 10 întrebări standard au fost adresate tuturor categoriilor de respondenţi; iar 2 întrebări (8 şi 9) au fost adaptate pentru fiecare focus-grup în parte. Modelele chestionarelor sânt prezentate în Anexa nr. 2 la prezentul studiu.

Sondajul s-a desfăşurat în municipiul Chişinău în cadrul:

· instanţelor judecătoreşti de sector, judecătoriei economice şi curţii de apel;

· procuraturii municipale, procuraturii anticorupţie şi procuraturilor de sector;

· birourilor individuale şi asociate de avocaţi.
IV.2 Eşantionul de efectuare a sondajului şi reprezentativitatea respondenţilor pe focus grupuri

Sondajul a fost realizat  pe un eşantion de 120 respondenţi dintre care:

Judecători 

56 (46,7%)
Procurori
 
33 (27,5%)
Avocaţi 

31 (25,8%).
Reprezentativitatea judecătorilor conform criteriilor de vîrstă, sex, vechime în funcţie şi categoria instanţei este următoarea:
Tabel nr.2  Reprezentativitatea judecătorilor
	Vîrsta
	nr.
	Sexul
	nr.
	Vechimea în funcţie
	nr.
	Instanţa
	nr.

	30-35 ani
	10
	F
	16
	pînă la 5 ani
	13
	de sector
	34

	35-40 ani
	10
	M
	38
	5-10 ani
	9
	de apel
	17

	40-45 ani
	12
	
	10-15 ani
	10
	CSJ
	0

	45-50 ani
	10
	
	15-20 ani
	15
	specializată
	5

	50-55 ani
	6
	
	20-25 ani
	4
	

	55-60 ani
	8
	
	25-30 ani
	3
	

	mai mult de 30 ani
	2
	


Reprezentativitatea procurorilor şi avocaţilor a fost evaluată în baza unor criterii similare celor stabilite pentru judecători, cu unele excepţii privind vîrsta, categoria procuraturii şi, respectiv, categoria biroului de avocaţi (Tabelele 3 şi 4).

Tabel nr.3 Reprezentativitatea procurorilor
	Vîrsta
	nr.
	Sexul
	nr.
	Vechimea în funcţie
	nr.
	Procuratura
	nr.

	30-35 ani
	25
	F
	17
	pînă la 5 ani
	8
	municipală
	7

	35-40 ani
	3
	M
	16
	5-10 ani
	14
	de sector 
	11

	40-45 ani
	2
	
	10-15 ani
	6
	specializată 
	15

	45-50 ani
	1
	
	15-20 ani
	1
	Generală
	0

	50-55 ani
	2
	
	20-25 ani
	3
	

	55-60 ani
	0
	
	25-30 ani
	1
	

	după 60 ani
	0
	
	mai mult de 30 ani
	0
	


Tabel nr.4 Reprezentativitatea avocaţilor

	Vîrsta
	nr.
	Sexul
	nr.
	Vechimea în funcţie
	nr.
	Birou de avocaţi
	nr.

	pînă la 30 ani
	7
	F
	5
	pînă la 5 ani
	8
	individual
	1

	30-40 ani
	6
	M
	26
	5-10 ani
	5
	asociat
	30

	40-50 ani
	7
	
	10-15 ani
	6
	

	50-60 ani
	7
	
	15-20 ani
	3
	

	după 60 ani
	3
	
	20-25 ani
	6
	

	
	mai mult de 30 ani
	1
	


Asigurarea unei reprezentări egale a fiecărui focus-grup nu a fost posibilă din anumite considerente de ordin tehnic
. Totuşi, lipsa unei reprezentări numerice egale nu poate afecta rezultatele sondajului, ţinînd cont de faptul că răspunsurile la chestionare primite din partea reprezentanţilor procuraturii şi avocaţilor, în mare parte, sînt omogene. 

IV.3 Sinteza rezultatelor sondajului

IV.3.1. Sinteza răspunsurilor pentru toate categoriile de respondenţi

Sinteza rezultatelor sondajelor pentru toate categoriile de respondenţi a demonstrat că 39% consideră legislaţia privind asigurarea inviolabilităţii judecătorilor ineficientă, iar 44% sînt de părerea că legislaţia este foarte eficientă şi eficientă. 

Necesitatea acordului CSM pentru reţinerea, supunerea aducerii silite şi percheziţionarea judecătorilor  este susţinută de către 68%, iar 32% sînt împotrivă. 
Acordul CSM pentru pornirea urmăririi penale împotriva judecătorilor este considerat necesar de către 68% din respondenţi, iar 32% sînt împotriva unui asemenea acord.

Referitior la necesitatea acordului Preşedintelui sau, după caz, a Parlamentului pentru pornirea urmăririi penale împotriva judecătorilor, 63% din respondenţi s-au pronuţat împotriva unui asemenea acord şi doar 31% au susţinut necesitatea acordului acestor autorităţi. 

Instituţia care poate să asigure cel mai obiectiv inviolabilitatea judecătorilor este considerat CSM (78% din respondenţi), iar Parlamentul şi Preşedintele ar putea asigura obiectiv inviolabilitatea doar în opinia a 17% şi, respectiv, 5% din numărul total al persoanelor chestionate. 

Majoritatea respondenţilor (56%) nu cunosc cazuri în care judecătorii ar fi fost lipsiţi de inviolabilitate.

Deşi 68% din respondenţi au susţinut necesitatea acordului CSM pentru pornirea urmăririi penale, ideea de a exclude acest acord a fost respinsă doar de 57%, iar 40% s-au pronunţat pentru excluderea acordului CSM.
O situaţie similară a fost atestată şi la sinteza răspunsurilor privind excluderea acordului Preşedintelui (Parlamentului): 57% din respondenţi optînd pentru excludere, 36% fiind împotrivă, iar 7% - indecişi.
50% din respondenţi au considerat că modificarea mecanismului actual de pornire a urmăririi penale împotriva judecătorilor, va spori în mod semnificativ posibilităţile procuraturii în acest domeniu, 34% consideră că nu se va schimba nimic, iar în opinia a  16%, modificarea sistemului va contribui în mod nesemnificativ la sporirea posibilităţilor procuraturii.

Sinteza detaliată a răspunsurilor reprezentanţilor din toate focus grupurile este prezentată în tabelul nr. 5 de mai jos.

Tabel nr.5. Sinteza răspunsurilor reprezentanţilor din toate focus-grupurile 

	Nr.


	Cuprinsul întrebării şi variantele de răspuns
	Totalul răspunsurilor  

	1.
	Cît de eficientă este legislaţia actuală privind asigurarea inviolabilităţii judecătorilor?

	
	Foarte eficientă
	17%

	
	Eficientă
	27%

	
	Destul de eficientă
	18%

	
	Ineficientă
	39%

	2.
	Consideraţi necesar acordul CSM pentru reţinerea, supunerea aducerii silite şi percheziţionării judecătorilor?

	
	Da 
	68%

	
	Nu 
	32%

	
	Nu ştiu
	0%

	3.
	Consideraţi necesar acordul CSM pentru pornirea urmăririi penale împotriva judecătorului?

	
	Da
	63%

	
	Nu
	37%

	
	Nu ştiu
	0%

	4.
	Consideraţi necesar acordul Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor?

	
	Da
	31%

	
	Nu
	63%

	
	Nu ştiu
	7%

	5. 
	Care instituţie credeţi că ar putea asigura cel mai obiectiv inviolabilitatea judecătorilor?

	
	CSM
	78%

	
	Preşedintele 
	5%

	
	Parlamentul
	17%

	7.
	Cunoaşteţi cazuri cînd judecătorii au fost lipsiţi de inviolabilitate?

	
	Da
	44%

	
	Nu
	56%

	10.
	 Susţineţi ideea de a exclude obligativitatea acordului Consiliului Superior al Magistraturii pentru a porni urmărirea penală împotriva judecătorilor?

	
	Da 
	40%

	
	Nu
	57%

	
	Nu ştiu 
	3%

	11.
	Susţineţi ideea de a exclude obligativitatea acordului Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor?

	
	Da 
	57%

	
	Nu 
	36%

	
	Nu ştiu
	7%

	12.
	În ce măsură modificarea mecanismului de pornire a urmăririi penale împotriva judecătorilor poate contribui la sporirea posibilităţilor procuraturii în acest domeniu?

	
	Semnificativ
	50%

	
	Nesemnificativ 
	16%

	
	Nu va schimba nimic
	34%


IV.3.2. Sinteza răspunsurilor judecătorilor 

În urma sintezei răspunsurilor judecătorilor la întrebările standard incluse în chestionare s-a constatat că majoritatea acestora – 52% consideră ineficientă legislaţia actuală privind asigurarea inviolabilităţii judecătorilor şi doar 2% sînt de părerea că această legislaţie este eficientă. 

Acordul CSM pentru reţinerea, supunerea aducerii silite şi percheziţionării, precum şi pentru pornirea urmăririi penale împotriva judecătorilor este considerat necesar de către toţi judecătorii chestionaţi  - 100%. 
Este interesantă distribuţia răspunsurilor judecătorilor la întrebarea dacă este necesar acordul Preşedintelui sau, după caz, a Parlamentului, pentru pornirea urmăririi penale împotriva judecătorilor, diferenţa dintre răspunsurile da şi nu fiind nesemnificativă: 52% şi, respectiv, 43%.

93% din judecători s-au pronunţat împotriva excluderii acordului Consiliului Superior al Magistraturii pentru pornirea urmării penale împotriva judecătorilor şi doar 7% au susţinut această idee (este interesantă apariţia acestui număr de susţinători a ideii de excludere a acordului CSM, ţinînd cont de faptul că în răspunsurile la întrebarea 3 din chestionar privind necesitatea  acordului CSM (vezi Anexa 3) - 100% din respondenţi au susţinut necesitatea acestui acord). 

O altă situaţie a fost atestată în urma sintezei răspunsurilor judecătorilor la întrebarea  despre necesitatea excluderii acordului Preşedintelui sau, după caz, a Parlamentului pentru pornirea urmăririi penale împotriva judecătorilor, opţiunile judecătorilor distribuindu-se practic egal: 50% pro şi 46% contra (de fapt, acest rezultat era prognozabil ţinînd cont de răspunsurile judecătorilor la întrebarea 4 din chestionar).

Majoritatea judecătorilor 55% opinează că modificarea mecanismului actual de pornire a urmăririi penale împotriva reprezentanţilor autorităţii judecătoreşti nu va schimba posibilităţile procuraturii în acest domeniu, iar 35% sunt de părerea că modificarea mecanismului va spori în mod semnificativ posibilităţile procuraturii.
Răspunsurile judecătorilor referitor la obiectivitatea examinării de către CSM, Preşedinte şi Parlament a demersurilor de urmărire penală a judecătorilor au fost următoarele:

Tabel nr.6 Distribuţia răspunsurilor judecătorilor la întrebarea 6 din chestionar.

	Instituţia
	Foarte obiectiv
	Obiectiv
	Deloc obiectiv

	Consiliul Superior al Magistraturii
	14
	33 
	0

	Preşedintele Republicii Moldova
	3 
	3 
	23 

	Parlamentul Republicii Moldova
	3
	3 
	22


Variantele de răspuns la această întrebare, au fost completate selectiv de către judecători,  fapt care a reprezentat un impediment în ilustrarea raportului procentual al opţiunilor selectate. Se poate, însă, observa că judecătorii care au răspuns la această întrebare, consideră că CSM examinează în mod foarte obiectiv şi obiectiv demersurile de pornire a urmăririi penale, iar Preşedintele şi Parlamentul, în opinia judecătorilor, examinează demersurile respective neobiectiv.

Sinteza completă a răspunsurilor judecătorilor la întrebările standard din chestionar este inclusă în Anexa nr.3 la prezentul studiu.

Întrebările specifice pentru judecători s-au referit la faptul, dacă sistemul actual garantează inviolabilitatea judecătorilor chiar şi atunci cînd există presupuneri întemeiate despre săvîrşirea unei infracţiuni de către aceştia şi dacă CSM are posibilităţi adecvate pentru protecţia inviolabilităţii judecătorilor. Răspunsurile judecătorilor s-au distribuit n modul ilustrat în Tabelul nr. 3 de mai jos.
Tabelul nr. 7. Sinteza răspunsurilor la întrebările specifice pentru judecători

	Nr.
	Cuprinsul întrebării şi variantele de răspuns
	Judecători

	1.
	Sistemul actual garantează inviolabilitatea judecătorilor chiar şi atunci cînd există presupuneri întemeiate despre săvîrşirea unei infracţiuni de către aceştia?

	
	Da 
	25%

	
	Nu
	57%

	
	Nu ştiu
	18%

	2. 
	Consiliul Superior al Magistraturii are posibilităţi adecvate pentru protecţia inviolabilităţii judecătorilor?

	
	Da 
	45%

	
	Nu
	48%

	
	Nu ştiu
	7%


Analiza rezultatelor demonstrează că, deşi 57% din judecători consideră că sistemul existent nu le va garanta inviolabilitatea în cazul unor presupuneri întemeiate despre săvîrşirea unei infracţiuni, 25% totuşi consideră că şi în aceste cazuri, inviolabilitatea le va fi asigurată. 

Posibilităţile CSM pentru protecţia inviolabilităţii judecătorilor sunt apreciate de către aceştia drept adecvate în proporţie de doar 45%, pe cînd 48% consideră că posibilităţile CSM nu sunt adecvate, iar 7% sunt indecişi în această privinţă. 
IV.3.3. Sinteza răspunsurilor procurorilor 

Sinteza răspunsurilor procurorilor la întrebările standard a demonstrat că legislaţia privind asigurarea inviolabilităţii judecătorilor este considerată foarte eficientă şi destul de eficientă în proporţie de 27%. Legislaţia a fost calificată drept ineficientă de 24% din respondenţi. 

70% din procurori au considerat că acordul CSM pentru reţinerea, supunerea aducerii silite şi percheziţionării judecătorilor nu este necesar, iar 27% s-au pronunţat pentru necesitatea unui asemenea acord. Cît priveşte acordul CSM pentru pornirea urmăririi penale împotriva judecătorilor, opinia procurorilor în proporţie de 85% este că acesta nu este necesar şi doar 15% au susţinut necesitatea lui.

Distribuţia răspunsurilor procurorilor privind necesitatea acordului Preşedintelui sau, după caz, a Parlamentului a demonstrat că 76% optează împotriva unui asemenea acord, iar pentru necesitatea acordului s-au pronunţat doar 12%, alte 12% fiind indecişi. 

Excluderea acordului CSM pentru pornirea urmăririi penale este susţinută de către 85% din procurori, 9% pronunţîndu-se împotrivă, iar 6% sunt indecişi (procentele respective sunt comparabile şi cu răspunsurile selectate de către procurori la întrebarea 3 din chestionar privind sistemul existent (pentru detalii a se vedea Anexa nr.3 a Studiului)). 

64% din procurori susţin excluderea acordului Preşedintelui (Parlamentului) din sistemul actual,  21% sunt împotrivă, iar 12% sunt indecişi. 
Majoritatea procurorilor - 87% consideră că modificarea mecanismului actual de pornire a urmăririi penale împotriva judecătorilor va spori semnificativ posibilităţile procuraturii în urmărirea penală a judecătorilor, iar 13% consideră că posibilităţile procuraturi vor spori nesemnificativ.
Răspunsurile procurorilor despre obiectivitatea examinării de către CSM, Preşedinte şi Parlament a demersurilor de urmărire penală a judecătorilor au fost următoarele:

Tabel nr.8 Distribuţia răspunsurilor procurorilor la întrebarea 6 din chestionar.

	Instituţia
	Foarte obiectiv
	Obiectiv
	Deloc obiectiv

	Consiliul Superior al Magistraturii
	0
	9
	13

	Preşedintele Republicii Moldova
	1
	11
	10

	Parlamentul Republicii Moldova
	0
	7
	12


Selectarea opţiunilor respective a fost neuniformă, procurorii, de regulă, bifînd o singură varianta de răspuns, generalizarea procentuală a răspunsurilor fiind imposibilă. 
Întrebările specifice adresate procurorilor s-au referit la faptul dacă obţinerea acordului CSM complică esenţial procesul de pornire a urmăririi penale împotriva judecătorilor, precum şi dacă ar obţine acordul CSM în cazul solicitării de pornire a urmăririi penale împotriva unui judecător. Răspunsurile s-a distribuit conform tabelului nr.9 de mai jos.

Tabelul nr. 9.  Sinteza răspunsurilor la întrebările specifice pentru procurori
	Nr.
	Cuprinsul întrebării şi variantele de răspuns
	Procurori

	1.
	Obţinerea acordului Consiliului Superior al Magistraturii complică esenţial procesul de pornire a urmăririi penale împotriva judecătorilor?

	
	Da 
	76%

	
	Nu
	15%

	
	Nu ştiu
	9%

	2. 
	Dacă aţi fi implicat într-un proces în cadrul căruia este necesar de a solicita pornirea urmăririi penale împotriva unui judecător, consideraţi că veţi obţine acordul CSM?

	
	Da 
	12%

	
	Nu
	39%

	
	Nu ştiu
	49%


Deşi majoritatea procurorilor - 76% consideră că acordul CSM complică esenţial pornirea urmăririi penale împotriva judecătorilor, doar 39% din aceştia sînt de părerea că nu vor obţine acordul CSM pentru a porni urmărirea penală, 49% fiind indecişi.

IV.3.4 Sinteza răspunsurilor avocaţilor

Legislaţia actuală privind asigurarea inviolabilităţii judecătorilor este considerată foarte eficientă de 32% din avocaţii chestionaţi.  Ineficienţa legislaţiei în vigoare este susţinută de alte 32%, pe cînd 29% din avocaţii respondenţi la sondaj consideră că legislaţia este eficientă.

Necesitatea acordului CSM pentru reţinerea, supunerea aducerii silite şi percheziţionării judecătorilor este acceptată de 52% din avocaţi, iar 48% sunt împotriva acordului respectiv al CSM.
În opinia a 52% din avocaţi, acordul CSM pentru pornirea urmăririi penale împotriva judecătorilor nu este necesar, 45% susţin necesitatea acordului CSM, 3% fiind indecişi.

83,8% din avocaţi sunt împotriva intervenţiei Preşedintelui (Parlamentului) în procedura de ridicare a inviolabilităţii judecătorului şi doar 12,9% susţin necesitatea acestei intervenţii. 
Deşi majoritatea avocaţilor sunt împotriva obţinerii acordului Parlamentului pentru ridicarea inviolabilităţii judecătorilor, în opinia a 52% din avocaţi anume Parlamentul ar putea asigura cel mai obiectiv inviolabilitatea judecătorilor. Restul 48% consideră că această instituţie poate fi CSM.

Excluderea din legislaţia în vigoare a obligativităţii acordului CSM este susţinută de 52% avocaţi (este un procentaj similar procentajului răspunsurilor potrivit căruia Parlamentul este instituţia care asigură cel mai eficient inviolabilitatea judecătorilor), 45% nu sunt de acord cu această modificare, iar 3% sunt indecişi.

61% din avocaţi consideră necesară excluderea obligativităţii acordului Preşedintelui (Parlamentului) pentru pornirea urmăririi penale împotriva judecătorilor, iar 32% sunt împotriva acestei iniţiative. 

Distribuţia răspunsurilor avocaţilor la întrebarea dacă posibilităţile procuraturii vor spori odată cu modificarea mecanismului în vigoare de pornire a urmăririi penale împotriva judecătorilor, demonstrează că 39% consideră că acestea vor spori semnificativ,  35% - această modificare nu va schimba nimic, iar 26% sunt de părerea că această modificare va spori nesemnificativ posibilităţile procuraturii.

Răspunsurile avocaţilor referitor la obiectivitatea examinării de către CSM, Preşedinte şi Parlament a demersurilor de urmărire penală a judecătorilor au fost următoarele:

Tabel nr.10 Distribuţia răspunsurilor avocaţilor la întrebarea 6 din chestionar.

	Instituţia
	Foarte obiectiv
	Obiectiv
	Deloc obiectiv

	Consiliul Superior al Magistraturii
	4
	9
	17

	Preşedintele Republicii Moldova
	2
	0
	25

	Parlamentul Republicii Moldova
	2
	10
	20


Completarea răspunsurilor din tabelul de mai sus de către avocaţi a fost de asemenea  neuniformă (ca şi în cazul judecătorilor şi procurorilor), generalizarea procentuală a răspunsurilor fiind imposibilă.

La punctele 8 şi 9 din chestionar avocaţii au fost întrebaţi dacă au fost implicaţi în procese în cadrul cărora ar fi fost necesară pornirea urmăririi penale împotriva unui judecător şi dacă o eventuală solicitare de pornire a urmăririi penale împotriva unui judecător ar fi fost admisă. În tabelul de mai jos este  ilustrat raportul procentual al răspunsurilor avocaţilor la aceste întrebări.

Tabelul nr. 11. Sinteza răspunsurilor la întrebările specifice pentru avocaţi

	Nr.


	Cuprinsul întrebării şi variantele de răspuns
	Avocaţi

	1.
	Aţi fost implicat în procese în cadrul cărora a fost necesară solicitarea pornirii urmăririi penale împotriva unui judecător?

	
	Da 
	10%

	
	Nu
	90%

	2. 
	Dacă DVS aţi fi solicitat, conform procedurii, pornirea urmăririi penale împotriva judecătorului, consideraţi că această solicitare ar fi fost admisă?

	
	Da 
	7%

	
	Nu
	61%

	
	Nu ştiu
	32%


Astfel, majoritatea avocaţilor - 90% susţin că nu au fost implicaţi în procese în cadrul cărora ar fi fost necesară pornirea urmăririi penale împotriva unui judecător şi doar 10% au menţionat că au participat la asemenea procese. Totuşi, o eventuală solicitare de pornire a urmăririi penale împotriva unui judecător înaintată de către un avocat ar fi admisă doar în opinia a 7% din avocaţi, 61% consideră că această solicitare nu va fi admisă, iar 32% sunt indecişi.

IV.3.5 Analiza comparată a rezultatelor sondajelor pe focus-grupuri

Ţinînd cont de faptul că prezentul studiu examinează problema modificării sistemului actual de pornire a urmăririi penale împotriva judecătorilor, prin excluderea acordului CSM şi a Preşedintelui Republicii Moldova sau, după caz a Parlamentului, în cadrul acestei secţiuni vom supune analizei comparate doar răspunsurile la întrebările standard 3, 4, 5, 10 şi 11 din chestionare (a se vedea anexa nr.2 a Studiului).

Sinteza răspunsurilor la întrebarea nr.3 din chestionar a demonstrat că, spre deosebire de judecători care au optat în proporţie de 100% pentru necesitatea acordului CSM la pornirea urmăririi penale, majoritatea procurorilor (85%) şi avocaţilor (52%) nu susţin necesitatea acordului CSM. Figura 1 ilustrează raportul procentual  al răspunsurilor reprezentanţilor din toate focus-grupurile. 
Figura 1.
Sinteza răspunsurior la întrebarea 3: Consideraţi necesar acordul CSM pentru pornirea urmăririi penale împotriva judecătorilor?

Cît priveşte necesitatea acordului Preşedintelui (Parlamentului) pentru pornirea urmăririi penale împotriva judecătorilor, majoritatea judecătorilor au optat pentru necesitatea unui asemenea acord (52%), pe cînd procurorii (76%) şi avocaţii (83%) nu susţin necesitatea unui asemenea acord  (Figura 2).

Figura 2.
Sinteza răspunsurilor la întrebarea 4: Consideraţi necesar acordul Preşedintelui (Parlamentului) pentru pornirea urmăririi penale împotriva judecătorilor?

Instituţia care poate asigura cel mai obiectiv inviolabilitatea judecătorilor  este CSM: 98% din judecătorii chestionaţi şi 70% din procurori. În contrast cu răspunsurile primelor 2 focus-grupuri, 52% din avocaţi consideră că Parlamentul este instituţia care poate asigura cel mai obiectiv inviolabilitatea judecătorilor.
Figura 3
Sinteza răspunsurior la întrebarea 5: Care instituţie poate asigura cel mai obiectiv inviolabilitatea judecătorilor?

Iniţiativa de excludere a acordului CSM pentru pornirea urmăririi penale împotriva judecătorilor este susţinută de către majoritatea procurorilor (85%) şi avocaţilor (52%) şi doar de 7 % din judecătorii chestionaţi. 

Împotriva excluderii acordului CSM s-au pronunţat 93% din judecători, 45,2% din avocaţi şi doar 9% din rîndul procurorilor. 

Figura nr.4 

Sinteza răspunsurilor la întrebarea 10: Susţineţi excluderea obigativităţii acordului CSM pentru pornirea urmăririi penale împotriva judecătorior?

Cît priveşte propunerea de excludere a obligativităţii acordului Preşedintelui sau, după caz, a Parlamentului pentru pornirea urmăririi penale, opţiunile respondenţilor s-au distribuit după cum urmează: 50% din judecători, 64% din procurori şi 61% din avocaţi au susţinut această iniţiativă, împotrivă pronunţîndu-se 46% din judecători, 21% din procurori şi 45% din avocaţi. Răspunsurile la aceasă întrebare demonstrează că opţiunile respondenţilor coincid în mare parte, majoritatea fiind împotrivă. 

Figura nr.5 

Sinteza răspunsurilor la întrebarea nr.11: Susţineţi ideea excluderii obigativităţii acordului Presedintelui (Parlamentului) pentru pornirea urmăririi penale împotriva judecătorilor?

V. CONCLUZII ŞI RECOMANDĂRI

1. În urma examinării datelor statistice, se pare că Procurorul General nu a întîmpinat greutăţi excesive din partea CSM cînd a solicitat autorizarea pornirii urmăririi penale împotriva judecătorilor, majoritatea sesizărilor fiind autorizate. Prin urmare, nu există premise pentru modificarea cadrului legislativ în partea excluderii necesităţii obţinerii acordului CSM pentru pornirea urmăririi penale şi tragerii la răspundere contravenţională a judecătorilor;
2. Excluderea acordului CSM pentru pornirea urmăririi penale împotriva judecătorilor nu este în spiritul recomandărilor ONU, ar putea crea premise pentru acţiuni arbitrare, nu este susţinută de majoritatea specialiştilor chestionaţi.
3. Dacă se doreşte simplificarea actualei proceduri de urmărire penală şi de tragere la răspundere contravenţională a judecătorilor propunem:

a) excluderea acordului Preşedintelui şi, respectiv, Parlamentului pentru pornirea urmăririi penale împotriva judecătorilor ;

b) excluderea autorizării suplimentare de către CSM, după autorizarea pornirii urmăririi penale, a reţinerii, aducerii silite, arestării, percheziţionării sau tragerii la răspundere penală a judecătorului;

c) excluderea autorizării de către CSM a tragerii la răspundere contravenţională a judecătorului, cu condiţia că legea va interzice reţinerea judecătorului după identificarea sa şi excluderea posibilităţii sancţionării judecătorului cu arest  contravenţional.
ANEXA nr. 1.

Extras din anexa la Avizul nr.3 al CCJE (răspunderea penală a judecătorilor)
	
	Răspunderea penală
	
	Proceduri

	
	Fapte
	Sancţiuni
	
	

	ANDORRA
	Codul penat, art. 114, corupţie, practici de corupţie
	
	
	În cazuri penale, judecătorul poate fi arestat doar dacă este prins în flagrant delict comiţând o infracţiune; suspendarea temporară din funcţie este automată, cu consimţământul Consiliului juridic suprem

	AZERBAIDJAN
	De exemplu, dacă un judecător condamnă cu bună ştiinţă un nevinovat
	Închisoare sau daune
	
	Preşedintele şi Consiliul judecătorilor decid să acţioneze înaintând cazul departamentului Procurorului general, judecătorul va fi judecat de un tribunal obişnuit

	BELGIA
	Încălcări ale legii generale cu ocazia sau în exercitarea îndatoririlor sale
	Pedepsele prevăzute de legea generală
	
	În cazuri penale, acţiunea este la dispoziţia Procurorului public de pe lângă Curtea de apel.

	CIPRU
	Constituţia garantează imunitatea pentru judecătorii Curţii supreme constituţionale şi ai Înaltei curţi (acum combinate în Curtea supremă). Dreptul cutumiar şi echitatea asigură faptul că şi judecătorii de la instanţele inferioare se bucură de imunitate

	REP. CEHĂ
	În legătură cu exercitarea îndatoririlor
	
	
	Procedurile penale împotriva unui judecător trebuie autorizate de Preşedintele republicii; jurisdicţia aparţine tribunalelor ordinare, conform procedurilor legii generale

	ESTONIA
	Dacă judecătorul a luat în mod intenţionat o decizie ilegală
	Îndepărtarea din funcţie
	
	Reprezentantul departamentului Procurorului general se adresează Curţii supreme, care stabileşte dacă se poate aduce acuzarea conform Codului penal şi Codului de procedură penală, cu consimţământul Preşedintelui republicii

	FINLANDA
	Infracţiuni prevăzute în Codul penal comise în exerciţiul funcţiunii
	Pedepsele prevăzute de legea generală, inclusiv îndepărtarea din funcţie
	
	Proceduri ordinare care, conform Constituţiei, pot fi solicitate de orice persoană ale cărei drepturi au fost încălcate (excepţii şi proceduri speciale pentru membrii Curţii supreme).

	FRANŢA
	Infracţiunile prevăzute de lege
	Pedepsele prevăzute de legea generală
	
	Procedura penală normală.

	GERMANIA
	Încălcări ale Codului penal implicând folosirea greşită a funcţiei juridice şi corupţie
	Pedepsele prevăzute de legea generală
	
	Procedurile penale şi civile normale

	IRLANDA
	Jurisprudenţa recunoaşte imunitatea completă a funcţiei juridice

	ITALIA
	Prevăzute în Codul penal şi îndeplinite mai ales de judecător în îndeplinirea îndatoririlor sale juridice, cum ar fi corupţia
	Pedepsele prevăzute de legea generală
	
	Reguli specifice privind jurisdicţia pentru a se asigura că cazul este rezolvat într-o altă zonă, examinarea admisibilităţii cererii (poate problema ridicată fi corectată prin despăgubiri? are plângerea legătură cu interpretarea legii?). Cazurile sunt audiate de tribunalele ordinare

	JAPONIA
	Răspundere penală obişnuită
	
	
	

	LIECHTENSTEIN
	Infracţiunile prevăzute de legea generală, plus anumite infracţiuni specifice, cum ar fi infracţiunile comise în funcţie sau corupţia
	Pedepsele prevăzute de legea generală, un judecător care este condamnat la închisoare pentru mai mult de un an este îndepărtat din funcţie
	
	Tribunalele şi procedurile ordinare în cazuri penale şi civile; Curtea supremă are jurisdicţie asupra audierii apelurilor

	LITUANIA
	Încălcări ale Codului penal implicând abuzul în funcţia juridică şi corupţia
	Pedepsele prevăzute de legea generală
	
	Orice acuzare şi detenţie penală trebuie aprobată de Parlament; judecătorul este apoi suspendat din funcţie până la finalul procedurilor

	LUXEMBURG
	Art. 4 al Codului civil, abuzul de putere şi neacordarea dreptăţii
	Amenzi, interzicerea exercitării îndatoririlor sau a ocupării de posturi publice
	
	Art. 639 din Noul cod de procedură civilă pentru solicitarea despăgubirilor din partea unui judecător care a abuzat de autoritate

	MALTA
	Codul penal include prevederi exprese la cazurile în care un judecător respinge sau refuză să audieze o cerere înaintată legal pentru habeas corpus; ca orice deţinător al unei funcţii publice: abuz de putere sau infracţiune în funcţie, corupţie, însuşire necuvenită de bani
	Pedepsele prevăzute de legea generală
	
	Procedurile ordinare ale tribunalelor penale ordinare

	MOLDOVA
	Legea generală, conform principiului că toţi sunt egali în faţa legii
	
	Acuzarea penală autorizată de CSM şi de Preşedintele republicii sau de Parlament, în funcţie de circumstanţe, şi audiată de curţile superioare

	OLANDA
	Se aplică legea generală
	
	
	Se aplică legea generală, fără proceduri speciale

	NORVEGIA
	Încălcări ale legii generale
	
	
	Acuzaţiile împotriva unui judecător sunt formulate de Consiliul Regelui şi judecătorul este întotdeauna judecat de o curte superioară celei în care lucrează

	POLONIA
	Infracţiuni legate de activităţile şi îndatoririle juridice
	
	
	Procedurile penale şi măsurile de reţinere trebuie autorizate du Curtea disciplinară (cu excepţia cazului în care persoana este surprinsă în flagrant delict): Curtea disciplinară poate de asemenea suspenda judecătorul din funcţie; apelul se depune la o instanţă superioară

	PORTUGALIA
	Încălcările legii generale comise cu ocazia sau în exercitarea îndatoririlor judecătorului, infracţiunile speciale de abuz de putere, abuz de autoritate, însuşire necuvenită de fonduri publice, neacordare a dreptăţii, încălcare a secretului
	Pedepsele prevăzute de legea generală
	
	Procedurile penale ordinare înaintea unei curţi superioare celei unde lucrează judecătorul în cazurile penale 

	SLOVACIA
	Infracţiuni comise în exercitarea îndatoririlor judecătoreşti
	Închisoare, pierderea calificativelor profesionale şi de onoare, interdicţia de a practica, amenzi
	
	În cauze penale, procedurile trebuie autorizate de organismul care a numit sau ales judecătorul şi sunt pornite la iniţiativa Preşedintelui respectivei curţi sau a Ministrului Justiţiei

	SLOVENIA
	Fapte care au dat naştere unei infracţiuni intenţionate
	Pedepsele prevăzute de legea generală, care pot duce la îndepărtarea din funcţie
	
	În cazuri penale, orice proceduri sau detenţia trebuie autorizate de Parlament

	SUEDIA
	Infracţiuni comise în exerciţiul îndatoririlor stabilite în Codul penal: încălcarea îndatoririlor, corupţie, încălcarea secretului profesional
	Pedepsele prevăzute de legea generală (amenzi, închisoare), şi posibile consecinţe disciplinare, inclusiv îndepărtarea din funcţie
	
	În cauze penale, dacă judecătorul este judecător la Curtea supremă, Avocatul poporului şi Ministrul de Justiţie pot porni procedurile

	ELVEŢIA
	Infracţiuni legate de activităţile sau poziţia oficială a judecătorului
	
	
	În cazuri penale, doar Parlamentul poate autoriza acţiunea; poate de asemenea suspenda temporar din funcţie judecătorul; cazul cade sub jurisdicţia tribunalelor ordinare

	TURCIA
	Codul de procedură penală: abuz în funcţie, corupţie, favoritism
	Închisoare
	
	Acţiunea penală necesită consimţământul Consiliului suprem al judecătorilor şi procurorilor publici, cel care numeşte investigatorii şi procurorul, decide dacă este un caz disciplinar şi înaintează documentele autorităţilor competente – procedură specială în cazurile de trădare (infracţiune foarte gravă)

	UCRAINA
	
	Pedepsele prevăzute de legea generală, plus înlăturarea din funcţie
	
	Procedurile penale ordinare, cu toate acestea reţinerea preventivă a unui judecător trebuie să fie excepţională şi autorizată de Consiliul suprem. Judecătorul este suspendat din funcţie imediat ce este pornită o acţiune. Curtea competentă este o Curte de apel desemnată în acest scop unde judecătorul nu a lucrat niciodată

	MAREA BRITANIE
	Imunitate prin dreptul cutumiar în exercitarea îndatoririlor judecătoreşti, în alte cazuri imunitate doar dacă judecătorul a acţionat cu bună credinţă


ANEXA nr.2 Modelele chestionarelor 

I. CHESTIONARUL PENTRU JUDECĂTORI

1. Cît de eficientă este legislaţia actuală privind asigurarea inviolabilităţii judecătorilor?

□ Foarte eficientă

□ Eficientă 

□ Destul de eficienta

□ Neeficientă

2. Consideraţi necesar acordul CSM pentru reţinerea, supunerea aducerii silite şi percheziţionarea judecătorilor?

□
Da
□
Nu
□
Nu ştiu
3. Consideraţi necesar acordul Consiliului Superior al Magistraturii pentru a porni urmărirea penală împotriva judecătorilor ?

□
Da
□
Nu
□
Nu ştiu
4. Consideraţi necesar acordul Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor? 

□
Da
□
Nu
□
Nu ştiu
5. Care instituţie credeţi că ar putea asigura cel mai obiectiv inviolabilitatea judecătorilor ?

 □ Consiliul Superior al Magistraturii
□ Preşedintele Republicii Moldova
□ Parlamentul Republicii Moldova
6. Cît de obiectiv examinează demersurile de pornire a urmăririi penale:

	
	Foarte obiectiv
	Obiectiv
	Deloc obiectiv

	Consiliul Superior al Magistraturii
	
	
	

	Preşedintele Republicii Moldova
	
	
	

	Parlamentul Republicii Moldova
	
	
	


7. Cunoaşteţi cazuri cînd judecătorii au fost lipsiţi de inviolabilitate?
□
Da
□
Nu
8. Sistemul actual garantează inviolabilitatea judecătorilor chiar şi atunci cînd există presupuneri întemeiate despre săvîrşirea unei infracţiuni de către aceştia?

□
Da
□
Nu
□
Nu ştiu
9. Consiliul Superior al Magistraturii are  posibilităţi adecvate pentru protejarea inviolabilităţii judecătorilor? 

□
Da
□
Nu
□
Nu ştiu
10. Susţineţi ideea de a exclude obligativitatea acordului Consiliului Superior al Magistraturii pentru a porni urmărirea penală împotriva judecătorilor?

□
Da
□
Nu
□
Nu ştiu
11. Susţineţi ideea de a exclude obligativitatea acordului Preşedintelui Republicii Moldova sau, după caz, a Parlamentului Republicii Moldova pentru a porni urmărirea penală împotriva judecătorilor?

□
Da
□
Nu
□
Nu ştiu
12. În ce măsură modificarea mecanismului de pornire a urmăririi penale împotriva judecătorilor poate contribui la sporirea posibilităţilor procuraturii în acest domeniu?
□
Semnificativ
□
Nesemnificativ
□
Nu va schimba nimic



II.CHESTIONARUL PENTRU PROCURORI
1. Cît de eficientă este legislaţia actuală privind asigurarea inviolabilităţii judecătorilor?

□ Foarte eficientă

□ Eficientă 

□ Destul de eficienta

□ Neeficientă

2. Consideraţi necesar acordul CSM pentru reţinerea, supunerea aducerii silite şi percheziţionarea judecătorilor?

□
Da
□
Nu
□
Nu ştiu
3. Consideraţi necesar acordul Consiliului Superior al Magistraturii pentru a porni urmărirea penală împotriva judecătorilor ?

□
Da
□
Nu
□
Nu ştiu
4. Consideraţi necesar acordul Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor? 

□
Da
□
Nu
□
Nu ştiu
5. Care instituţie credeţi că ar putea asigura cel mai obiectiv inviolabilitatea judecătorilor ?

 □ Consiliul Superior al Magistraturii
□ Preşedintele Republicii Moldova
□ Parlamentul Republicii Moldova
6. Cît de obiectiv examinează demersurile de pornire a urmăririi penale:

	
	Foarte obiectiv
	Obiectiv
	Deloc obiectiv

	Consiliul Superior al Magistraturii
	
	
	

	Preşedintele Republicii Moldova
	
	
	

	Parlamentul Republicii Moldova
	
	
	


7. Cunoaşteţi cazuri cînd judecătorii au fost lipsiţi de inviolabilitate?
□
Da
□
Nu
8. Obţinerea acordului Consiliului Superior al Magistraturii complică esenţial procesul de pornire a urmăririi penale împotriva judecătorilor?

□
Da 
□ 
Nu 
□ 
Nu ştiu  

9. Dacă aţi fi implicat într-un proces în cadrul căruia este necesar de a solicita pornirea urmăririi penale împotriva unui judecător, consideraţi că veţi obţine acordul CSM?

□
Da 
□
Nu
□
Nu ştiu
10. Susţineţi ideea de a exclude obligativitatea acordului Consiliului Superior al Magistraturii pentru a porni urmărirea penală împotriva judecătorilor?

□
Da
□
Nu
□
Nu ştiu
11. Susţineţi ideea de a exclude obligativitatea acordului Preşedintelui Republicii Moldova sau, după caz, a Parlamentului Republicii Moldova pentru a porni urmărirea penală împotriva judecătorilor?

□
Da
□
Nu
□
Nu ştiu
12. În ce măsură modificarea mecanismului de pornire a urmăririi penale împotriva judecătorilor poate contribui la sporirea posibilităţilor procuraturii în acest domeniu?
□
Semnificativ
□
Nesemnificativ
□
Nu va schimba nimic

II.CHESTIONARUL PENTRU AVOCAŢI

1. Cît de eficientă este legislaţia actuală privind asigurarea inviolabilităţii judecătorilor?

□ Foarte eficientă

□ Eficientă 

□ Destul de eficienta

□ Neeficientă

2. Consideraţi necesar acordul CSM pentru reţinerea, supunerea aducerii silite şi percheziţionarea judecătorilor?

□
Da
□
Nu
□
Nu ştiu
3. Consideraţi necesar acordul Consiliului Superior al Magistraturii pentru a porni urmărirea penală împotriva judecătorilor ?

□
Da
□
Nu
□
Nu ştiu
4. Consideraţi necesar acordul Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor? 

□
Da
□
Nu
□
Nu ştiu
5. Care instituţie credeţi că ar putea asigura cel mai obiectiv inviolabilitatea judecătorilor ?

 □ Consiliul Superior al Magistraturii
□ Preşedintele Republicii Moldova
□ Parlamentul Republicii Moldova
6. Cît de obiectiv examinează demersurile de pornire a urmăririi penale:

	
	Foarte obiectiv
	Obiectiv
	Deloc obiectiv

	Consiliul Superior al Magistraturii
	
	
	

	Preşedintele Republicii Moldova
	
	
	

	Parlamentul Republicii Moldova
	
	
	


7. Cunoaşteţi cazuri cînd judecătorii au fost lipsiţi de inviolabilitate?
□
Da
□
Nu
8. Aţi fost implicat în procese în cadrul cărora a fost necesară  solicitarea pornirii urmăririi penale împotriva judecătorilor?

□
Da 

□ 
Nu

9. Dacă DVS. aţi fi solicitat, conform procedurii, pornirea urmăririi penale împotriva judecătorului, consideraţi că această solicitare ar fi fost admisă? 

□
Da

□
Nu
□
Nu ştiu
10. Susţineţi ideea de a exclude obligativitatea acordului Consiliului Superior al Magistraturii pentru a porni urmărirea penală împotriva judecătorilor?

□
Da
□
Nu
□
Nu ştiu
11. Susţineţi ideea de a exclude obligativitatea acordului Preşedintelui Republicii Moldova sau, după caz, a Parlamentului Republicii Moldova pentru a porni urmărirea penală împotriva judecătorilor?

□
Da
□
Nu
□
Nu ştiu
12. În ce măsură modificarea mecanismului de pornire a urmăririi penale împotriva judecătorilor poate contribui la sporirea posibilităţilor procuraturii în acest domeniu?
□
Semnificativ
□
Nesemnificativ
□
Nu va schimba nimic


 Anexa nr.3 

Sinteza răspunsurilor la întrebările standard din chestionar pentru toate categoriile de respondenţi

	Nr.


	Cuprinsul întrebării şi variantele de răspuns
	Judecători
	Procurori
	Avocaţi

	1.
	Cît de eficientă este legislaţia actuală privind asigurarea inviolabilităţii judecătorilor ?

	
	Foarte eficientă
	2%
	27%
	32%

	
	Eficientă
	28%
	21%
	29%

	
	Destul de eficientă
	18%
	27%
	10%

	
	Ineficientă
	52%
	24%
	32%

	2.
	Consideraţi necesar acordul CSM pentru reţinerea, supunerea aducerii silite şi percheziţionării judecătorilor?

	
	Da 
	100%
	27%
	52%

	
	Nu 
	0%
	70%
	48%

	
	Nu ştiu
	0%
	3%
	0%

	3.
	Consideraţi necesar acordul CSM pentru pornirea urmăririi penale împotriva judecătorului?

	
	Da
	100%
	15%
	45%

	
	Nu
	0%
	85%
	52%

	
	Nu ştiu
	0%
	0%
	3%

	4.
	Consideraţi necesar acordul Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor?

	
	Da
	52%
	12%
	13%

	
	Nu
	43%
	76%
	84%

	
	Nu ştiu
	5%
	12%
	3%

	5. 
	Care instituţiei credeţi că ar putea asigura cel mai obiectiv inviolabilitatea judecătorilor?

	
	CSM
	98%
	70%
	48%

	
	Preşedintele 
	2%
	15%
	

	
	Parlamentul
	0%
	15%
	52%

	7.
	Cunoaşteţi cazuri cînd judecătorii au fost lipsiţi de inviolabilitate?

	
	Da
	63%
	39%
	16%

	
	Nu
	37%
	61%
	84%

	10.
	 Susţineţi ideea de a exclude obligativitatea acordului Consiliului Superior al Magistraturii pentru a porni urmărirea penală împotriva judecătorilor?

	
	Da 
	7%
	85%
	52%

	
	Nu
	93%
	9%
	45%

	
	Nu ştiu 
	0%
	6%
	3%

	11.
	Susţineţi ideea de a exclude obligativitatea acordului Preşedintelui Republicii Moldova sau, după caz, a Parlamentului Republicii Moldova pentru pornirea urmăririi penale împotriva judecătorilor?

	
	Da 
	50%
	65%
	61%

	
	Nu 
	46%
	21%
	32%

	
	Nu ştiu
	4%
	12%
	3%

	12.
	În ce măsură modificarea mecanismului de pornire a urmăririi penale împotriva judecătorilor poate contribui la sporirea posibilităţilor procuraturii în acest domeniu?

	
	Semnificativ
	34%
	87%
	39%

	
	Nesemnificativ 
	12%
	13%
	26%

	
	Nu va schimba nimic
	54%
	0%
	35%

Vîrsta:    


□30-35 ani


□35-40 ani


□40-45 ani


□45-50 ani


□50-55 ani


□55-60 ani





Instanţa de judecată: 


□ judecătorie de sector


□ Curte de apel


□ CSJ


□ judecătorie specializată





Sexul: 


□ F


□ M








Vechime în funcţie: 	


□ pînă la 5 ani


□ 5-10 ani


□ 10-15 ani


□ 15-20 ani


□ 20-25 ani


□ 25-30 ani


□ mai mult de 30 de ani











Vîrsta:    


□30-35 ani


□35-40 ani


□40-45 ani


□45-50 ani


□50-55 ani


□ după 60 ani





Sexul: 


□ F


□ M








Vechime în funcţie: 	


□ pînă la 5 ani


□ 5-10 ani


□ 10-15 ani


□ 15-20 ani


□ 20-25 ani


□ 25-30 ani


□ mai mult de 30 de ani











Procuratura : 	


□ municipală		      □ de sector 


□ specializată


□ Generală








Sexul: 


□ F


□ M








Birou de avocaţi :  □ individual		   □ asociat 








Vechime în funcţie: 	


□ pînă la 5 ani


□ 5-10 ani


□ 10-15 ani


□ 15-20 ani


□ 20-25 ani


□ 25-30 ani


□ mai mult de 30 de ani











Vîrsta:    


□ pînă la 30 ani


□30-40 ani


□40-50 ani


□50-60 ani


□ după 60 ani











� Recomandările şi rezoluţiile CE privind funcţionarea instituţiilor democratice în RM (Resolution 1465 (2005), Rec 1721 (2005), HP nr. Nr.284-XVI din 11.11.2005 etc.); Planul de acţiuni UE-RM, Raportul Comisiei Europene de evaluare a progresului implementării acestuia;  Raportul analitic semestrial “Constatări preliminare ale monitorizării şedinţelor de judecată în Republica Moldova” (OSCE-Moldova); Raportul „Evaluarea necesităţilor sistemului judecătoresc în RM” (CSM, CSJ,  Comitetul Helsinki Moldova); Publicaţiile Euromonitor (ADEPT&Expert Grup); Raportul Asociaţiei Avocaţilor Americani “Indicatorii reformei în justiţie” (vol.II, 2007); Raportul Departamentului de stat al SUA „Drepturile omului Moldova 2006”.  


� Rapoartele şi alocuţiunile din cadrul Conferinţei anuale a judecătorilor din 09.02.2007 (Preşedintele RM, Preşedintele CSM, Ministrul Justiţiei); Alocuţiunea Prim-ministrului la şedinţa Consiliului Colegial al Ministerului Justiţiei (22.01.2007); Raportul CpDOM pentru anul 2006 etc.


� Sondajele Barometrul Opiniei Publice (� HYPERLINK "http://www.ipp.md" ��www.ipp.md�); sondaje IMAS; sondaje tematice privind corupţia (CE şi CCCEC) .


� Proiectele de legi: nr. 1642 din 26.04.2007, elaborat de CCCEC; nr.1719 din 03.05.2007, elaborat de Ministerul Justiţiei. http://www.parlament.md/lawprocess/drafts/     


� Monitorul Oficial nr. 58/641 din 19.10.1995; Monitorul Oficial nr. 59-60/664 din 26.10.1995; Monitorul Oficial nr. 32-33/323 din 30.05.1996; Monitorul Oficial nr. 64/641 din 03.10.1996; Monitorul Oficial nr. 61-62/605 din 20.09.1996; ;Monitorul Oficial nr. 61-62/607 din 20.09.1996








� Monitorul Oficial nr.1-2 din 02.01.1997; Monitorul Oficial nr.129 din 23.10.2001, Monitorul oficial nr.97-98 din 31.05.2003; Monitorul oficial nr.174-177 din 10.11.2006


� Monitorul Oficial nr. 104-110 din 07.06.2003


� Procurorul General a renunţat la sesizarea de pornire a urmăririi penale


� Monitorul Oficial nr.136-140/579 din 31.08.2007


� Legea cu privire la statutul judecătorilor în Federaţia Rusă, nr-4791-1 in 14.04.1993, (ultimele modificări la 20.06.2000)


� Codul Republicii Belarus privind organizarea judiciară şi statutul judecătorilor, nr. 139-З din 29 iunie 2006. 


� Legea privind statutul judecătorilor, nr.2862-XII din 15 decembrie 1992 (cu modificări la data de 19 decembrie 2006) � HYPERLINK "http://www.scourt.gov.ua/clients/vs.nsf/0/486D579F4A240950C325728200353CBC?OpenDocument&CollapseView&RestrictToCategory=486D579F4A240950C325728200353CBC&Count=500&" ��http://www.scourt.gov.ua/clients/vs.nsf/0/486D579F4A240950C325728200353CBC?OpenDocument&CollapseView&RestrictToCategory=486D579F4A240950C325728200353CBC&Count=500&�  


� Legea nr.767-IIS privind instanţele judecătoreşti şi jurisdicţia generală, adoptată la 13 iunie 1997 (cu ultimele modificări din 14 mai 2002)  � HYPERLINK "http://www.legislationline.org/legislation.php?tid=112&lid=2022&less=false" ��http://www.legislationline.org/legislation.php?tid=112&lid=2022&less=false� 


� Lege României nr. 303 (Republicată la 28 iunie 2004)  privind statutul judecătorilor şi procurorilor. Publicată în: Monitorul Oficial Nr. 826 din 13 septembrie 2005


� Legea Bulgariei privind autoritatea judecătorească (publicată în Jurnalul Oficial nr.59 din 22 iunie 1994 cu ultimele modificări publicate în Jurnalul Oficial nr. 93 din 19 octombrie 2004); � HYPERLINK "http://www.ahjucaf.org/Chapitre-IX-Le-statut-des-juges" ��http://www.ahjucaf.org/Chapitre-IX-Le-statut-des-juges� 


� Legea privind instanţele judecătoreşti, nr.I-480 din 31 mai 1994 (republicată la 24 ianuarie 2002, a intrat în vigoare la 1 mai 2002); � HYPERLINK "http://www3.lrs.lt/pls/inter3/dokpaieska.showdoc_e?p_id=216134&p_query=&p_tr2" ��http://www3.lrs.lt/pls/inter3/dokpaieska.showdoc_e?p_id=216134&p_query=&p_tr2�= 


� Legea Estoniei privind organizarea judecătorească, nr. RT –I din 2002 (ultimele modificări din 14.04.2006) � HYPERLINK "http://www.legaltext.ee/et/andmebaas/tekst.asp?loc=text&dok=X30065K4&keel=en&pg=1&ptyyp=RT&tyyp=X&query=kohtute%2Bseadus" ��http://www.legaltext.ee/et/andmebaas/tekst.asp?loc=text&dok=X30065K4&keel=en&pg=1&ptyyp=RT&tyyp=X&query=kohtute%2Bseadus� 


� Ordonanţa nr. 58-1067 din 7 noiembrie 1958 (modificată)


� Raportul „Răspunderea judecătorilor în sistemul italian de drept”. � HYPERLINK "http://medel.bugiweb.com/usr/Judiciary%20liability%20italy.pdf" ��http://medel.bugiweb.com/usr/Judiciary%20liability%20italy.pdf� 


� Legea organică nr. 6/1985 din 1 iulie privind autoritatea judecătorească


� Giacomo Oberto, Judecător – Curtea de la Torino (Italia) Secretar General Adjunct al Asociaţiei Internaţionale a Judecătorilor, opinia din 28.09.2007





� Deşi am solicitat Procuraturii Generale şi CSM acordarea suportului în efectuarea sondajelor, prin întocmirea unei scrisori informale în adresa organelor procuraturii şi instanţelor judecătoreşti, pînă la acest moment, aşa şi nu am obţinut acceptul acestor autorităţi: CSM încă nu a examinat demersul Alianţei la şedinţa sa, iar Procuratura Generală ne-a informat că urmează să apelăm la fiecare instituţie a procuraturii în parte. În lipsa unor scrisori din partea instituţiilor indicate mai sus, activitatea de distribuire a chestionarelor a fost mai dificilă.  

